Referat af møde i Skolebestyrelsen

Tirsdag d. 12. marts 2024 fra 18.00 – 20.30

Mødet blev på Skolen ved Gurrevej.

Fremmødte:

Carsten, Jacob, Rasmus, Anne, Kaspar, Nicoline, Lise, elev, Anders, Kari.

Afbud:

Silas, Britt, Alma, Helle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Forkortelse af skoledagen** – punkt til orientering, drøftelse og beslutning (ca. 10 min.)

Forkortelse af skoledagen er endnu ikke blevet en permanent ordning, hvilket vi har en formodning om at det bliver i 25/26 (<https://www.uvm.dk/aktuelt/nyheder/uvm/2023/nov/231122-ny-aftale-udvidede-frihedsgrader-i-folkeskolen-forlaenges>), søger skolerne fortsat skolebestyrelsen om at godkende deres ønske om forkortelse af skoledagen.

Hermed Nordvestskolens ansøgning om konvertering af UUV-timer til to-lærertimer i skoleåret 24-25:

Nordvestskolen ønsker fortsat at gøre brug af den af Folketinget opstillede mulighed for at fravige reglerne om skoledagens længde.

Konkret ønsker vi at konvertere alt understøttende undervisning i kommende skoleår med henblik på tolærerordninger i fagtimer.

Skolen vurderer, at denne løsning skaber bedre rammer for at sikre klassernes faglige løft, trivsel og progression.

Konverteringen af understøttende undervisning vil udmøntes således, at de frigivne personaleressourcer fortsat bliver på skolen som to-lærertimer.

Vi ønsker at omlægge timerne gældende for hele skoleåret 24-25.

Lovtekst (Folkeskoleloven):

§ 16 d om muligheden for at fravige reglerne for mindste varighed af undervisningstiden for den understøttende undervisning på 4.-9. klassetrin herunder regler for konfirmationsforberedelse.

§ 16 e om muligheden for at fravige reglerne om mindste varighed af undervisningstiden for den understøttende undervisning på alle klassetrin, hvis skolens leder vurderer at det kan sikre klassens faglige udvikling

**Referat:**

Skolen beder skolebestyrelsen om en principiel godkendelse til, at alle skolens afdelinger må korte ned i det omfang lovgivningen tillader.

Skolebestyrelsen godkender at alle skoler forkorter mest muligt.

Skolebestyrelsen ønsker at høre om anvendelsen og resultater (indeværende skoleåre) af kortere skoledag, på næste møde. De Daglige Pædagogiske Ledere bliver inviteret med til dette punkt, på næste møde.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Økonomi** – punkt til orientering, drøftelse og beslutning (ca. 20 min.)

* Regnskabet for 2023
* Segregerede elever
* Budget 2024.

Bilag eftersendes.

**Referat:**

Helsingør Kommune ligger højt på henvisninger til børnepsykiatrien, hvilket flugter med, at vi som skole har ca. 8% elever som segregeres.

Skolebestyrelsen bakker skolens ledelse op i, at de segregerede udgifter opgøres for sig, således at udgifterne nemt kan følges. Så længe skolen afregner for tilbud skolerne imellem, er det svært at gennemskue muligheden for at overholde det samlede budget.

Skolebestyrelsen har en forventning om, at Helsingør Kommune eftergiver hele merforbruget i forhold til segregerede elever inkl. øvrige kommunale gruppetilbud.

Ligeledes har skolebestyrelsen en forventning om, at Helsingør Kommune også dækker udgifterne på Nygård Skole til udvidelserne. Samlet set en merudgift til Helsingør Skole på 1,2 mio. Ansøgningen er vedhæftet dette referat.

Skolebestyrelsen godkender regnskabet for 2023 og budgettet for 2024 med ovenstående kommentarer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Sammen Om Vores Skole –** punkt til orientering, drøftelse og beslutning (ca. 20 min.)

Formanden (Carsten Hansen) orienterer fra mødet i referencegruppen torsdag den

Ledelsen orienterer om den reviderede tidsplan samt invitation til dilemmamøde.

7/3.

**Referat:**

Nicoline og Carsten var til møde (referencegruppe) i forhold til at skabe en mere rummelig skole.

Mødet var præget af oprigtig interesse fra forvaltning og politikere. Forældreperspektivet kunne dog godt være trådt lidt tydeligere og skarpere frem.

Skolebestyrelsen opfordrer Helsingør Kommune til, at der er væsentligt at huske forældregruppen som har alle de øvrige, og velfungerende elever. Samarbejde om og accepten for inklusion fra de øvrige forældre, er afgørende for at vi lykkes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Høring vedr. takstændring for Specialtilbud** – punkt til orientering, drøftelse og beslutning (ca. 30 min.)

Se vedhæftede bilag.

**Referat:**

Bevægelsen mod at flere ressourcer skal bruges på almenområdet, er en rigtig bevægelse.

Når det er sagt, udhules almenområdet ved at skolerne betaler for at have elever (hos hinanden) i gruppetilbud. I de år hvor skolen optimerer almenområdet, og samtidigt segregerer færre elever, er der behov for en investering (nye penge). De midler almenskolerne sparer på prisreduktion (servicereduktion) på segregerede skoletilbud, forsvinder i betaling af gruppetilbud.

Det kan være svært på nuværende tidspunkt, at gætte på hvor mange elever det bliver muligt at beholde på almenområdet, og hvor mange ressourcer som derved vil blive på almenskolen, til gavn for de mange elever. Effekten af de foreslåede servicereduktioner er derfor usikre.

Investering i almenskolens medarbejdere, er afgørende for at skolerne kan lykkes med at segregerede færre elever. Der er behov for massivt fokus her på.

Målgruppen på Nygård Skole har ændret sig, og svarer ikke længere til udelukkende af være elever med ASF. Elevgruppen er meget krævende, og en stadig større andel af eleverne, er meget udfordret, har behov for 1:1 undervisning, kan kun være i skole kortvarigt (få timer om ugen), og funktionsniveauet hos eleverne falder generelt.

Lavere serviceniveau på Nygård Skole betyder færre medarbejdere, og dermed en forhøjet risiko for at elev vi i dag lykkes med at få i skole, ikke kan holde til at være en del af klasse- eller skolefællesskabet.

Dersom Byrådet fastholder servicereduktioner på Nygård Skole, for nogle af de mest udfordrede elever i kommunen, vil det være tredje gang på under et år, at Nygård Skoles serviceniveau reduceres.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.**  **Revideret antimobbestrategi** – punkt til orientering, drøftelse og beslutning (ca. 30 min.)

En arbejdsgruppe af ledere fra Helsingør Skole har revideret skolens antimobbestrategi (vedhæftet). Strategigen drøftes og indstilles til godkendelse.

**Referat:**

Helsingør Skoles ledere har deltaget i et par workshops med DCUM, Dansk Center for UndervisningsMiljø. Revideringen af skolens antimobbestrategi kommer på denne baggrund. Der skal være fokus på elevfællesskabet, altså gruppen, frem for enkeltindividet. Klasseregler og fokus på trivsel, skal ligeledes være fremtrædende i skolehverdagen.

Det er godt med opdatering på klassens trivsel for forældrene. Vi skal overveje hvordan kadencen for denne tilbagemelding skal være. Intensionen med regelmæssig kommunikation er bl.a., at skole og hjem også kommunikerer når alt er godt.

Skolebestyrelsen anbefaler ledelsen af antimobbestrategiens (teoretiske) ambition sættes ned, således at skolen til gengæld lykkes med de tiltag som iværksættes på dette området.

Skolebestyrelsen foreslår at skolen fokuserer på psykologisk tryghed som fundament i skolekulturen. Skolen arbejder allerede årligt med elevtrivsel bl.a. via elevrådet. Dette kan med fordel fylde endnu mere i skolehverdagen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***6. Meddelelser (fra elevrepræsentanter, ledelsen, medarbejderrepræsentanter, formand,* forældrerepræsentanter, Byråd) –** punkt til orientering(ca. 25 min.)

**Referat:**

Elevråd: Emma (elevrådsformand på Nordvestskolen) uddelte en henvendelse fra elevrådet, i forhold til mobilfri skole (bilag udleveret). Skolebestyrelsen vender tilbage til elevrådet.

Ledelsen: 1) Orientering fra UVM (Undervisningsministeriet) som vi drøfter på et senere møde

[https://www.uvm.dk/-/media/filer/uvm/aktuelt/pdf24/feb/240205anbefalinger-grundskole-final.pdf](https://email.centerasecurity.com/url?l=66c5bd9ddbc811ee829b005056a8faa9mx6.ce&k=20&h=02f2adc2be0ef904982f588cbecb4dfc&url=https%3A%2F%2Fwww.uvm.dk%2F-%2Fmedia%2Ffiler%2Fuvm%2Faktuelt%2Fpdf24%2Ffeb%2F240205anbefalinger-grundskole-final.pdf) 2) Pædagogisk forum afholdes fredag den 15/3. Der er fagligt (mødepligt) oplæg om eftermiddagen med gæstetaler Farshad Kholhgi, og efterfølgende (frivillig) buffet og dans på Konventum. 3) ChromeBooks. Vi er spænde på, hvad udfaldet bliver i forholdt til eleveners mulighed for at anvende disse efter sommerferien. Vi afventer, men holder skolebestyrelsen opdateret. 4) Lukket punkt.

Medarbejderrepræsentanter: intet.

Formand: intet.

Forældrerepræsentanter: 1) Skolestart og SFO start. Datoer for opstartsmøder sendes til SKB, således at forældrerepræsentanterne om muligt, kan deltage.
Byråd: ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Evt.** – punkt til orientering (ca. 5 min.)

**Referat:**

Feriekalenderen på skolens hjemmeside er korrekt. Første skoledage efter sommerferien for eleverne er den 12. august.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venlig hilsen

Carsten Hansen Kari Jørgensen

Formand for Skolebestyrelsen Skoleleder

Helsingør Skole Helsingør Skole